Matzikama, die mees unieke reisbestemming - My Matzikama | My Matzikama
Matzikama, die mees unieke reisbestemming
Die Namaqua-weskus is waarskynlik een van die Kaap se mees unieke reisbestemmings. Dit is ŉ
plek van ikoniese skoonheid en uitlokkende name. Die tuiste van die rietjies en die blikkitaar, van skuite op die strand en bokkoms wat onder dakke uitdroog.
Die Namakwaland het ŉ buitengewone botaniese erfenis wat wissel van die drama van die bloeiende vygieveld in die lente, na die eksentrieke miniatuurplante en die duistere grondvlakke van die Knersvlakte. Wat hierdie plante in gemeen het, is dat hulle een van die wêreld se mees unieke en bedreigde versamelings van plantspesies verteenwoordig.
Vir diegene wat ŉ meer aksieverpakte vakansie verkies, het die Namaqua-weskus baie te bied: van staproetes in die Matzikama, Koebee- en Gifberge, na kano- en riviervaarte op die Olifantsrivier. Alternatiewelik, neem ’n veldfiets of 4×4 langs die kus van Strandfontein na Jurge-se-Kaya of Brand-se-Baai, of besoek die mense op dorpe soos Molsvlei, Stofkraal en Putsekloof.
Die Weskus-wynroete beloof ŉ meer rustige ervaring en begin gewoonlik met ŉ besoek aan Trawal in die suide en eindig by Doringbaai. Daar is geen beter manier om ŉ besoek aan hierdie wonderlike streek af te sluit met ŉ bord vars kreef en ’n glas wyn in die skadu van Doringbaai se vuurtoring.
A jolly good stop this festive season
As Christmas is right on our doorstep, why not stop by at Klawer Wine Cellar to stock up on...
Swart Tobie-staproete ŉ unieke ervaring
Die Red Beak Oyster Catcher-staproete is ongeveer 4 uur van Kaapstad en bied ŉ unieke ervaring. Die roete loop...
Pick a Rest verblyf
Pick a Rest is in Vredendal, ‘n noordelike dorpie in die Olifantsriviervallei geleë. Hier by Pick a Rest verstaan...
Op die R27-roete tussen Vanrhynsdorp en Nieuwoudtville en langs die Grootdrift-rivier sal jy die mooie Bagdad Café vind. Hierdie...
Vredendal SAPD besoek Laerskool VredendalFisioterapeut besoek Vrolike Vinkies